Alle spellen > Genre Strategie > Crusader Kings II > Downloadbare inhoud > Crusader Kings II: Songs of Prosperity
Titel: Crusader Kings II: Songs of Prosperity
Releasedatum: 15 jan 2013 insjrieve noe meugelik
besjpaar € 5,00
Nederlandj is in 1945 amper bekómme van de Twieëdje Werreldoorlog es in Nederlandsch-Indië, ane angere kantj vanne werreld, zich nuuj probleme aandene. Op 17 augustus 1945 reuptj Soekarno de Indonesische ónaafhanke-likheid oet. Nederlandj woor aevel nag neet toe aan 'n aafsjeid van 'Ós Indië". Óm de kolonie te behaoje, zat Nederlandj inne jaore 1945-1949 mieër es 150.000 man in, wo-ónger 38 jónges oet Lin.
Op maondigaovendj 3 mieërt 1947 reep keplaon van Lierop 'n vergadering bie-ein óm te kómme toet 'n aafdeiling Lin van 't Limburgs Thuisfront. Keplaon sjlaagdje in ziene opzat en nag daen eigeste maondj roldje de ieëste Feeters oet 'n sjtencilmesjien. 't Gezètje kreeg de naam van waat in Lin wórt gezagdj taege de elevator vanne grinjerie.
Die zès getypdje kentjes mit nuuts euver Lin, wore 't begin van 't bekans 3 jaor maondjeliks oppe huuëgdje van 't reile en zeile en al waat nag mieër gebeurdje in 'n dörpke ane Maas.
De 35 Feeters die in die drie jaor daonao versjene, krege bekans 70 jaor de tied óm in 'ne moerkas te vergaele en in väöl gevalle haos ónlaesbaar te waere. In dit book sjtaon alle tekste van die 35 Feeters. Hie en dao van commentaar veurzeen mer veural opgesjuuëndj mit gezètte-artikele en foto's die de tekste vergezelle door Jan Sjure, de zoon van Thei van Lieënke Sjure, dae tösse 1947 en 1950 veurzitter woor vanne aafdeiling Lin van 't Limburgs Thoesfront en ein vanne redacteure vanne Feeter.
Op woonsdig 3 april sjtóng 'n interview euver dit op henj sjtäöndj book in ViaMaasgouw. Ich deej 'n opreup aan Lin (en daoboete móch natuurlik ouch) óm 'ns in persuuënlike archieve te duke en mich te contactere es dao nag foto's oet de jaore 1947 - 1950 oet opgebaggerdj kóste waere. Binne 'n paar daag hej ich al 'n sjoeën verzameling binne. Väöl van 't zoeë verkrege materiaal kin nag in 't book opgenómme waere.
De gegaeves van 't book:
ISBN: 9 789463 860956;
fórmaat: 177 x 154 x 39 mm;
gewich: zoeëget angerhalve kilo;
aantal bladzieje: óngevieër 550;
gebónje in 'n glanzendje hel kaf;
gedröktj op matglans wit papier;
aafbeeldinge in 't zjwart-wit vanne jaore 1947-1950.
Pries € 34,95; verzendkoste € 6,70.
De Feeter wurtj begin september 2019 gepresenteerdj en kin vanaaf daen daag aafgehaoldj of besjtèldj waere.
Noe al insjrieve:
en opgenómme waere inne lies van begunstigers
meugelik toet 15 augustus 2019
Es g'r uch insjrieftj veur 15 augustus, kriegtj g'r € 5,00 korting (€ 29,95 in plaats van € 34,95) en, es g'r dao pries op sjtèltj, wurtj eure naam opgenómme inne lies van begunstigers.
Es g'r 'n e-pöske sjtuurtj nao: jan.sjure@druimentaere.nl
- eure naam, eur adres en telefoonnummer;
- eure naam wie g'r 'm gaer inne lies van begunstigers opgenómme zeentj
(es ich mich zów insjrieve, zów ich inne lies wille sjtaon es: Jan van Thei van Lieënke Sjure).
Es g'r daonao € 29,95 euvermaaktj op raekeningnummer NL05 TRIO 0379 4523 08 t.n.v. druimentaere,
kriegtj g'r zoeëgaw alles róndj is 'n e-pöske / telefoontje euver wie en waat.
Ich huuër gaer van uch.